เปิด10 วาทะเด็ด บิ๊กตู่ ลั่น ไม่ใช่เทพเทวดา พร้อมชวนไปเลือกตั้ง
ภายหลังจากผู้นำของประเทศ พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) ทำหน้าที่ท่านผู้นำประเทศมาเป็นเวลาครบ 4 ปี ไทยรัฐออนไลน์ ได้รวบรวมเหตุการณ์ 10 วาทะเด็ด ของ นายกรัฐมนตรี ดังนี้,1. เป็นนักการเมืองไม่ใช่ทหาร,วันนี้ผมต้องเปลี่ยนแปลงเพราะผมไม่ใช่ทหาร เข้าใจไหม เป็นนักการเมืองที่เคยเป็นทหาร มันก็ติดนิสัยทหารอยู่บ้าง แต่ท้ายที่สุดคือประชาชน และไม่ใช่ประชาชนของผม ประชาชนของประเทศไทย และไม่ใช่ของพรรคไหน ทุกคนเป็นพลเมืองไทย ก็ต้องหนุนการเมืองที่ถูกต้องมีธรรมาภิบาล มีการเลือกตั้งในระบบยุติธรรม,พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวที่ทำเนียบรัฐบาล เมื่อวันที่ 3 ม.ค.2561,2. ไม่ปล่อยคนโกงลอยนวล,เรื่องจิตสำนึกของคนในสังคม เป็นสิ่งสำคัญที่สุด วันนี้คนไทยมีจิตสำนึกมากขึ้น ตระหนักถึงภัยเงียบจากการทุจริต ที่ถ่วงความเจริญของสังคมไทยมาช้านาน วันนี้เราจะไม่ยอมให้สิ่งนี้เกิดขึ้น หรือลอยนวลได้ แต่ต้องเป็นไปตามกระบวนการยุติธรรม,ซึ่ง พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) กล่าวในรายการศาสตร์พระราชา สู่การพัฒนาอย่างยั่งยืน เมื่อวันที่ 16 มี.ค.2561,3. ไม่ใช่เครื่องดูดฝุ่น,ไม่ได้ยินเรื่องนายอภิสิทธิ์ เวชชาชีวะ เผยว่า คสช. เดินสายใช้พลังดูดกับอดีตนักการเมือง เพราะฉันไม่ใช่เครื่องดูดฝุ่น วิพากษ์วิจารณ์ไปซิ ไม่สนใจอยู่แล้ว ทำงานอย่างเดียวไม่เกี่ยวกัน,พล.อ.ประยุทธ์ กล่าวก่อนการเป็นประธานประชุมคณะรักษาความสงบแห่งชาติ (คสช.) และคณะรัฐมนตรี (ครม.) ที่ทำเนียบรัฐบาล เมื่อวันที่ 24 เม.ย.2561,4. ทำทุกอย่างด้วยหัวใจ,ขอให้เชื่อตนว่าทุกอย่างจะดีขึ้นเอง ใช้เวลาอีกไม่นานก็จะดีขึ้น โดยต้องใช้เวลาในการปฏิรูป เพื่อลูกหลานในอนาคต ซึ่งก่อนตายเราต้องทำให้ทุกอย่างดีขึ้นให้ได้ ตนมาด้วยหัวใจ ไม่ได้มาเพื่อให้ทุกคนรัก เพราะตนรักทุกคนอยู่แล้ว,นายกรัฐมนตรี กล่าวขณะลงพื้นที่จุดผ่านแดนถาวรช่องจอม อ.กาบเชิง จ.สุรินทร์ เพื่อตรวจเยี่ยมและให้กำลังใจ การปฏิบัติงานของเจ้าหน้าที่บริเวณด่าน เมื่อวันที่ 7 พ.ค.2561,5. นายกรัฐมนตรีไม่ใช่เทพเทวดา,การที่เข้ามาวันนี้ผมอยากจะบอกว่า 4 ปี ที่ผ่านมา พยายามที่จะทำหน้าที่ให้ดีที่สุด คือ การทำหน้าที่เป็นนายกรัฐมนตรี เพราะเป็นตำแหน่งที่สำคัญ มีเกียรติและทรงคุณค่า บอกเสมอว่าตัวเองก็มีความเป็นมนุษย์ เพราะฉะนั้นความผิดของผมมีเพียงอย่างเดียวที่ผมรู้ คือ ความเป็นมนุษย์ ที่จะต้องมีความผิดพลาด โมโห โกรธ นี่คือความเป็นมนุษย์ของผม และนายกรัฐมนตรีไม่ใช่เทพเทวดา มนุษย์จะเข้าใจความรู้สึกของมนุษย์ ถ้าเป็นเทวดาก็คงไม่รู้หรอก,พล.อ.ประยุทธ์ จันทร์โอชา ให้สัมภาษณ์ภายหลังเป็นประธานเปิดงาน วันต่อต้านการค้ามนุษย์ประจำปี 2561 ที่ทำเนียบรัฐบาล เมื่อวันที่ 6 มิ.ย.2561,6. เป้าหมายต้องการคืนความสุขให้กับคนในชาติ,รัฐบาล และ คสช.ได้ยิน และได้นำมาสู่กระบวนการแก้ไขอยู่ตลอดระยะเวลา 4 ปีที่ผ่านมา เพราะเป้าหมายของเรา คือการคืนความสุขให้กับคนในชาติ,พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) กล่าวในรายการศาสตร์พระราชา สู่การพัฒนาอย่างยั่งยืน เมื่อวันที่ 8 มิ.ย.2561,7. ไม่ต้องรักนายกฯ แต่ขอให้รักประเทศ,ไม่ต้องการคะแนนเสียง แม้มีเสียงเดียวที่สนับสนุนก็จะทำให้ เพราะที่นี่คือประเทศไทยของคนไทย ทุกคนจะต้องเข้มแข็ง ก้าวไปข้างหน้าพร้อมกันอย่างยั่งยืน และไม่ต้องการให้รักนายกรัฐมนตรี แต่ขอให้รักประเทศชาติ ,ขณะที่ พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) ลงพื้นที่จังหวัดพิจิตร เพื่อพบปะพี่น้องประชาชน เมื่อวันที่ 11 มิ.ย.2561,8. อย่าลืมไปเลือกตั้งนะ,ผมเองก็อยู่ภายใต้กฎหมายเหมือนทุกคน อย่าคิดว่ามีอำนาจมหาศาล คดีความมากมายรอผมอยู่ แต่ทุกอย่างก็สุดแล้วแต่ เพราะเข้ามาแล้วถอยหลังไม่ได้ ขณะเดียวกันหลายคนบอกรักนายกฯ แต่ก็อยากจะเลือกตั้ง ถึงเวลาเลือกตั้งก็เลือกให้ดี ซึ่งการเลือกตั้งก็เป็นไปตามกำหนดในเดือน ก.พ.62 อย่างแน่นอน ถ้าอยากให้ประเทศมั่นคงแข็งแรงก็ต้องไปเลือกตั้ง,พล.อ.ประยุทธ์ กล่าวตอนเดินทางเยี่ยมชมตลาดประชารัฐ ตลาดวัฒนธรรมเมืองสี่แคว ที่บริเวณตลาดต้นแม่น้ำเจ้าพระยา ต.ปากน้ำโพ อ.เมือง จ.นครสวรรค์ เมื่อวันที่ 11 มิ.ย.2561,9. ทหารทำได้ ตำรวจต้องทำได้,การเดินหน้าการปฏิรูปตำรวจ ในช่วง 1 ปีที่ผ่านมา ทำในสิ่งที่ทำได้ก่อน ส่วนเรื่องการแต่งตั้งโยกย้ายข้าราชการตำรวจนั้น ขอให้เกิดความชัดเจนและต้องไม่มีการทุจริตเรียกเงิน ซึ่งมันมีวิธีการอยู่ ตรงนี้ทหารเขาทำได้ ตำรวจก็ต้องทำได้,ซึ่ง นายกรัฐมนตรี ได้กล่าวถึงการขับเคลื่อนเรื่องการปฏิรูปตำรวจ ที่มหาวิทยาลัยราชภัฏนครสวรรค์ จังหวัดนครสวรรค์ เมื่อวันที่ 12 มิ.ย.2561,และเพิ่งสดๆร้อนๆ วันนี้เอง 10. ไม่ต้องการคำชมอาบยาพิษ,ผมยินดีรับคำด่าคำว่าทุกวัน มากกว่าคำชมที่เคลือบแฝงไปด้วยยาพิษ จริงใจต่อกัน คนเราพูดแล้วทำสำคัญ และความรับผิดชอบ ความจริงใจที่ผมทำให้กับท่าน ผมไม่เคยหยุดคิด ไม่เคยหยุดทำงาน ครม.ทุกคนของผมเหมือนกัน,พล.อ.ประยุทธ์ จันทร์โอชา กล่าวขณะที่เป็นประธานเปิดปฏิบัติการโครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐ ที่อิมแพ็ค เมืองทองธานี เมื่อวันที่ 13 มิ.ย.2561.,แหมท่านนายกรัฐมนตรี  ถ้าท่านได้นั่งเก้าอี้ ผู้นำประเทศต่อ เป็นเทอม 2 ตามที่วาดฝันไว้ เชื่อแน่ว่า จะมีคำเด็ดๆมากกว่านี้อีกไม่รู้กี่เท่าตัวแน่ ขอให้เชื่อหัวไอ้เรือง เถอะ
หลังจากผู้นำของประเทศ พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) ได้ทำหน้าที่มาเป็นเวลา 4 ปี 
นายกรัฐมนตรี,ประยุทธ์ จันทร์โอชา,เลือกตั้ง,บิ๊กตู่,ข่าวร้อน,ข่าวทั่วไป